
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS
[bookmark: n5cfa724401f9495ebfc9fc6626c24c3a]2024 M. RUGPJŪČIO 30 D. ĮSAKYMO NR. AT-607 ,,DĖL ŠAKIŲ RAJONO SAVIVALDYBĖS ADMINISTRACIJOS DARBO APMOKĖJIMO SISTEMOS NUSTATYMO TVARKOS APRAŠO PATVIRTINIMO“ PAKEITIMO  
 
2024 m. gruodžio   d. Nr. AT-
Šakiai
 

P a k e i č i u Šakių rajono savivaldybės administracijos darbo apmokėjimo sistemos nustatymo aprašą (toliau – Aprašas), patvirtintą Šakių rajono savivaldybės administracijos direktoriaus 2024 m. rugpjūčio 30 d. įsakymu Nr. AT-607 ,,Dėl Šakių rajono savivaldybės administracijos darbo apmokėjimo sistemos nustatymo tvarkos aprašo patvirtinimo“:
[bookmark: _Hlk183001590]1. P a k e i č i u  Aprašo:
1.1. 31 punktą ir jį išdėstau taip:
„31. Priemokos valstybės tarnautojui ir darbuotojui skiriamos ne ilgesniam laikotarpiui nei iki einamųjų kalendorinių metų pabaigos, išskyrus priemokas, kurios mokamos iš projektinių lėšų už papildomų užduočių, suformuluotų raštu, atlikimą ar įprastą darbo krūvį viršijančią veiklą atitinkamo projekto vykdymo laikotarpiu.“;
1.2. 63 punktą ir jį išdėstau taip:
„63. Darbo užmokesčiui valstybės tarnautojams dalyvaujant, darbuotojams, dirbantiems pagal darbo sutartis, dirbant Europos Sąjungos, tarptautinių organizacijų, užsienio valstybių, Lietuvos arba bendrai finansuojamuose paramos teikimo ir (arba) Lietuvos vystomojo bendradarbiavimo projektuose ar veikloje pagal bendradarbiavimo sutartis iš Europos Sąjungos, tarptautinių organizacijų, užsienio valstybių lėšų (toliau – darbas projektuose) taikytinos Lietuvos Respublikos valstybės tarnybos įstatymo, Biudžetinių įstaigų darbuotojų darbo apmokėjimo ir komisijų narių atlygio už darbą įstatymo, Lietuvos Respublikos darbo kodekso, 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklių, Projektų administravimo ir finansavimo taisyklių, Rekomendacijų dėl projektų išlaidų atitikties Europos Sąjungos fondų reikalavimams bei kitų aktualių nacionalinės teisės aktų nuostatos.“.
2. P a p i l d a u  Aprašo 2 priedą nauju 7 punktu ir jį išdėstau taip:
„7. Dirbant projekte, iš projektinių lėšų Administracijos direktoriaus įsakymu valstybės tarnautojui ar darbuotojui, dirbančiam pagal darbo sutartį, gali būti skiriama ne mažesnė kaip 15 procentų ir ne didesnė kaip 70 procentų pareiginės algos priemoka už papildomų užduočių, suformuluotų raštu, vykdymą ar įprastą darbo krūvį  viršijančią veiklą.“.
3. Į p a r e i g o j u naudojantis Dokumentų valdymo sistema „Kontora“ supažindinti su šiuo įsakymu:
3.1. Šakių rajono savivaldybės administracijos (toliau – Administracija) Bendrųjų reikalų skyriaus vyresniąją sekretorę Ireną Bacevičienę – Administracijos skyrių vedėjus, seniūnus (toliau – padalinių vadovai) ir į padalinius neįeinančius valstybės tarnautojus;
3.2. Administracijos padalinių vadovus – pavaldžius valstybės tarnautojus ir darbuotojus, dirbančius pagal darbo sutartis.
4. P a v e d u šį įsakymą paskelbti Šakių rajono savivaldybės interneto svetainėje www.sakiai.lt.
Šis įsakymas per vieną mėnesį nuo jo paskelbimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (adresu: A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

